b'\n_START_ARTICLE_\nHenri Matisse\n_START_SECTION_\nRani \xc5\xbeivot\n_START_PARAGRAPH_\nMatisse je ro\xc4\x91en u gradi\xc4\x87u Le Cateau-Cambr\xc3\xa9sis, departman Nord, Francuska, kao najstariji sin uspje\xc5\xa1nog trgovca \xc5\xbeitom.  Odrastao je u gradi\xc4\x87u Bohain-en-Vermandois, Pikardija. Godine 1887. zaputio se u Pariz na studij prava, a nakon \xc5\xa1to je zavr\xc5\xa1io studij radio je kao sudski administrator u gradi\xc4\x87u Le Cateau-Cambr\xc3\xa9sis. Po\xc4\x8deo je slikati 1889. nakon \xc5\xa1to mu je majka kupila pribor za slikanje, dok se oporavljao od upale crvuljka. Kasnije je opisivao da je tada otkrio "vrstu raja"  i odlu\xc4\x8dio je postatio umjetnik, na duboko razo\xc4\x8daranje oca._NEWLINE_Godine 1891., vratio se u Pariz na studij umjetnosti na \xc5\xa1kolu "Acad\xc3\xa9mie Julian" i postao u\xc4\x8denik William-Adolphe Bouguereau i Gustave Moreau. U po\xc4\x8detku je slikao mrtvu prirodu i pejza\xc5\xbee na tradicionalni na\xc4\x8din, u \xc4\x8demu je dostigao odre\xc4\x91enu vje\xc5\xa1tinu. Na Matissea su utjecali radovi ranih majstora poput Jean-Baptiste-Sim\xc3\xa9on Chardina, Nicolas Poussina i Antoine Watteaua, kao i suvremeni umjetnici poput \xc3\x89douard Manet, i japanska umjetnost. Najvi\xc5\xa1e se divio Chardinu; kao u\xc4\x8denik naslikao je kopije \xc4\x8detiri njegove slike iz Louvrea. Godine 1896. i 1897., Matisse je posjetio australskog slikara John Peter Russell na otoku Belle \xc3\x8ele ispred obale Bretanje. Russell ga je upoznao sa impresionizmom i radovima van Gogha koji je bio Russellov prijatelj i do rada potpuno nepoznat. Matisseov stil se u potpunosti izmjenio, i kasnije je govorio da je Russell bio njegov u\xc4\x8ditelj i da mu je Russell objasio teoriju boja._NEWLINE_Godine 1896. Matisse je izlo\xc5\xbeio pet slika u salonu "Soci\xc3\xa9t\xc3\xa9 Nationale des Beaux-Arts", od kojih je dvije kupila dr\xc5\xbeava._NEWLINE_Sa modelom Caroline Joblau, imao je k\xc4\x87erku, Marguerite, ro\xc4\x91enu 1894. Godine 1898. o\xc5\xbeenio je Am\xc3\xa9lie Noellie Parayre; zajedno su odgojili Marguerite, te imali dva sina Jeana (ro\xc4\x91enog 1899.) i Pierrea (ro\xc4\x91enog 1900.). Marguerite i Am\xc3\xa9lie \xc4\x8desto su Matisseu poslu\xc5\xbeili kao modeli._NEWLINE_Godine 1898. na savjet Camille Pissarro, oti\xc5\xa1ao je u London pru\xc4\x8davati slike J. M. W. Turner a nakon toga na put na Korizku.  Nakon povratka u Pariz u velja\xc4\x8di 1899., radio je uz Albert Marquet i upoznao Andr\xc3\xa9 Derain, Jean Puy, i Jules Flandrin. _NEWLINE_Matisse se uronio u djela drugih autora i zadu\xc5\xbeio se kupuju\xc4\x87i slike umjetnika koje je cijenio. Djela koje je kupio i izlo\xc5\xbeio u vlastitom domu su bila poprsja od gipsa koje je izradio Rodin, slike Gauguina, crte\xc5\xbei drawing by van Gogh, i C\xc3\xa9zanneove "Tri kupa\xc4\x8dice" (Three Bathers). U C\xc3\xa9zanneovu osje\xc4\x87aju za strukturu i boju, Matisse je na\xc5\xa1ao svoju glavnu inspiraciju. _NEWLINE_Mnoge njegove slike nastale od 1898. do 1901. koriste tehnike divizionizma koje je prihvatio nakon \xc5\xa1to je pro\xc4\x8ditao esej Paul Signaca,  "D\'Eugene Delacroix au N\xc3\xa9o-impressionisme". Njegove slike od 1902. do 1903. u vrijeme njegovih materijalnih problema, su tmurne i otkrivaju preokupaciju formom. Oku\xc5\xa1ao se i u skulpturi, kopiraju\xc4\x87i iza Antoine-Louis Baryea 1899., a posvetio je velik dio energije glini, te zavr\xc5\xa1io skulpturu "Roba" 1903.\n_START_SECTION_\nFovizam\n_START_PARAGRAPH_\nFovizam kao stil zapo\xc4\x8deo je oko 1900., te se nastavio nakon 1910. iako je pokret trajao svega nekoliko godina, 1904.-1908., i imao tri izlo\xc5\xbebe. Vode\xc4\x87i umjetnici bili su Matisse i Andr\xc3\xa9 Derain.  Matisseova prva samostalna izlo\xc5\xbeba odr\xc5\xbeana je 1904.,  u galeriji Ambroisea Vollarda, te nije do\xc5\xbeivjela neki uspjeh. Njegova naklonost za svjetle i izra\xc5\xbeene boje postala je nagla\xc5\xa1ena nakon \xc5\xa1to je ljeto 1904. proveo slikaju\xc4\x87i u St. Tropezu sa neoimpresionistima Signacom i Henri Edmond Crossom.  Te godine naslikao je i najva\xc5\xbenije svoje djelo neoimpresionisti\xc4\x8dkog stila "Luxe, Calme et Volupt\xc3\xa9".  Godine 1905. ponovno je putovao na jug raditi sa Andr\xc3\xa9 Derain u Collioure. Njegove slike toga razdoblja karakteriziraju plosnati oblici i kontrolirane linije, te upotreba peontilizma na manje strogi na\xc4\x8din nego u ranijim djelima._NEWLINE_Godine 1905. Matisse i grupa umjetnika pod nazivom "Fauves" izlagali su zajedno u salonu "Salon d\'Automne". Slike su izra\xc5\xbeavale emocije \xc4\x8desto sa disonantnim bojama bez obzira na prirodne boje subjekata. Matisse ja na izlo\xc5\xbebi pokazao slike "Otvoreni prozor" i "\xc5\xbdena sa \xc5\xa1e\xc5\xa1irom". Kriti\xc4\x8dar Louis Vauxcelles opisao je djela sa izrazom "Donatello parmi les fauves!" (Donatello me\xc4\x91u divljim zvjerima), \xc5\xa1to se odnosila na skulpturu koja se nalazila me\xc4\x91u slikama. Njegovi komentari tiskani su 17. listopada 1905. u novinama "Gil Blas" i zadobili popularnost. Izlo\xc5\xbeba je dobila o\xc5\xa1tre kritika, ali i neke pohvale._NEWLINE_Kada su pohvaljenu sliku "Dama sa \xc5\xa1e\xc5\xa1irom", kupili Gertrude i Leo Stein, Matisseov umjetni\xc4\x8dki moral se zna\xc4\x8dajno oporavio._NEWLINE_Matisse je prepoznat kao vo\xc4\x91a fovista zajedno sa Andr\xc3\xa9om Derainom, te su obojica postali prijateljski suparnici, te imali svaki svoje sljedbenike. Ostali \xc4\x8dlanovi su bili Georges Braque, Raoul Dufy i Maurice de Vlaminck. Simbolist Gustave Moreau (1826.\xe2\x80\x931898.) bio je duhovni u\xc4\x8ditelj pokreta, te je kao profesor na "\xc3\x89cole des Beaux-Arts" u Parizu, poticao studente da misle izvan linija formalnosti i da slijede vlastite vizije._NEWLINE_Godine 1907. Apollinaire je komentiraju\xc4\x87i Matissea u \xc4\x8dlanku objavljenom u "La Falange", rekao da ne prisutvujemo ekstravagantnom ili ekstremnom pothvatu; Matisseova umjernost je eminentno razumna. Ali Matisseov rad je u to vrijeme i do\xc5\xbeivio \xc5\xbeestoke kritike, te mu je te\xc5\xa1ko bilo skrbiti za obitelj. Njegova kontraverzna slika iz 1907. "Nu bleu" kriti\xc4\x8dki je spaljena sa mr\xc5\xbenjom na izlo\xc5\xbebi "Armory Show" u Chicagu 1913._NEWLINE_Pad pokreta fovista nakon 1906. nije utjecao na Matisseov uspon. Neka do njegovih najboljih djela nastala su od 1906. do 1917., kada je bio aktivni dio velike skupine umjetnika u pari\xc5\xa1koj \xc4\x8detvrti Montparnasse, iako se sa svojim konzervativnim nastupom i strogim bur\xc5\xbeoazijskim radnim navikama nije uklapao. Nastavio je upijati nove utjecaje; putovao je u Al\xc5\xbeir 1906. gdje je u\xc4\x8dio afri\xc4\x8dku umjetnosti. Nakon \xc5\xa1to je posjetio izlo\xc5\xbebu islamske umjetnosti u M\xc3\xbcnchenu 1910. proveo je dva mjeseca u \xc5\xa0panjolskoj prou\xc4\x8davaju\xc4\x87i maursku umjetnost._NEWLINE_Posjetio je Maroko 1912. i 1913., i dok je slikao u Tangeru uveo je nekoliko novih tehnika u svoja djela, kao \xc5\xa1to je npr. kori\xc5\xa1tenje crne kao boje. U\xc4\x8dinak na njegovu umjetnost bio je nova odva\xc5\xbenost u upotrebi intezivnih nepromijenjenih boja, kao npr. na slici "Crveni atelje" (1911)._NEWLINE_Matisse je imao dugogodi\xc5\xa1nju uspje\xc5\xa1nu suradnju sa ruskim skuplja\xc4\x8dem umjetnina Sergejem \xc5\xa0\xc4\x8dukinom. Jedno od svojih va\xc5\xbenijih djela "Ples" naslikao je kao dio dvodijelne narud\xc5\xbebe za \xc5\xa0\xc4\x8dukina.\n_START_SECTION_\nGertrude Stein, Acad\xc3\xa9mie Matisse i sestre Cone\n_START_PARAGRAPH_\nOtprilike u travjnu 1906. upoznao je Pabla Picassa koji je bio dvanaest godina mla\xc4\x91i od Matissea.  Postali su do\xc5\xbeivotni prijatelji kao i suparnici te su \xc4\x8destu uspore\xc4\x91ivani; klju\xc4\x8dna razlika me\xc4\x91u njima je bila da je Matisse crtao i slikao iz prirode, dok je Picasso naginjao vi\xc5\xa1e ma\xc5\xa1ti. Oboje su naj\xc4\x8de\xc5\xa1\xc4\x87e slikali \xc5\xbeene i mrtvu prirodu, dok Matisse svoje figure stavlja u potpuno realizirane interijere. _NEWLINE_Matisse i Picasso su prvi puta zajedno okupljeni u salonu Gertrude Stein i njene pratiteljice Alice B. Toklas. Tijekom prvog desetlje\xc4\x87a 20. stolje\xc4\x87a, amerikanci u Parizu - Gertrude Stein, njen bra\xc4\x87a Leo Stein, Michael Stein i Michaelova \xc5\xbeena Sarah Stein \xe2\x80\x94 bili su va\xc5\xbeni sakuplja\xc4\x8di Matisseovih slika.Jo\xc5\xa1 dvoje prijateljica Gertrude Stein, amerikanke iz Baltimorea, sestre Cone, Claribel i Etta, postale su va\xc5\xbene pokrovitelji Matisseove i Picassove umjetnosti, te su skupili stotine njihovih slika._NEWLINE_Kolekcija sestare Cone izlo\xc5\xbeena je u Baltimoreu u muzeju Baltimore Museum of Art._NEWLINE_Iako su brojni umjetnici posjetili salon Stein, nekolicina umjetnika je imala svoja djela izlo\xc5\xbeena na zidovima na adresi 27 Rue de Fleurus. Dok su djela Renoira, C\xc3\xa9zannea, Matissea i Picassa dominirala u kolekciji Lea i Gertrude Stein, kolekcija Sarah Stein nagla\xc5\xa1avala je Matissea. Suvremenici Lea i Gertrude Stein, Matisse i Picasso postali su dio njihova dru\xc5\xa1tvenog kruga i redovito prisustvovali okupljanjima subotom nave\xc4\x8der na adresi 27 Rue de Fleurus._NEWLINE_Gertrude je po\xc4\x8detke subotnjih dru\xc5\xbeenja pripisala Matisseu Me\xc4\x91u poznanicima Pabla Picassa koji su posje\xc4\x87ivali dru\xc5\xbeenja subotom nave\xc4\x8der bili su Fernande Olivier (Picassova ljubavnica), Georges Braque, Andr\xc3\xa9 Derain, pjesnici Max Jacob,  Guillaume Apollinaire, Marie Laurencin (Apollinaireova ljubavnica i umjetnica) i Henri Rousseau._NEWLINE_Njegovi prijatelji organizirali su i financirali Acad\xc3\xa9mie Matisse u Parizu, privatnu u nekomercijalnu \xc5\xa1kolu u kojoj je Matisse u\xc4\x8dio mlade umjetnike. Djelovala je od 1907. do 1911. Hans Purrmann i Sarah Stein bili su jedni od u\xc4\x8denika. Matisse je proveo sedam mjeseci u Maroku od 1912. do 1913., kada je naslikao 24 slike i brojne crte\xc5\xbee. Njegovi u\xc4\x8destale orijentalne teme u kasnijim slikama, kao \xc5\xa1to su bijele robinje potje\xc4\x8du iz tog vremena.\n_START_SECTION_\nNakon Pariza\n_START_PARAGRAPH_\nGodine 1917. Matisse je preselio u Cimiez, predgra\xc4\x91e grada Nice. Njegova djela iz tog vremena nakon preseljenja pokazuje opu\xc5\xa1tanje i njegov bla\xc5\xbei pristup. Taj "povratak redu" je karakteristika umjetnosti nakon prvog svjetskog rata i usporediva je sa neoklasicizmom Picassa i Stravinskog, i povratku tradicionalizmu Deraina._NEWLINE_Njegove slike orijentalnih bijelih robinja karakteristika su razdoblja; iako su bile popularne neki suvremeni kriti\xc4\x8dari karakteriziraju ih plitkima i dekorativnim._NEWLINE_U kasnim 1920-im Matisse se ponovno uklju\xc4\x8dio u aktivnu suradnju sa drugim umjetnicima. _NEWLINE_Nakon 1930. nova snaga i odva\xc5\xbenije pojednostavljivanje pojavljuje se u njegovim djelima. Ameri\xc4\x8dki sakuplja\xc4\x8d umjetnosti Albert C. Barnes nagovorio ga je da napravi veliki mural za fundaciju Barnes (engl. "Narnes Foundation"), "Ples II", koja je dovr\xc5\xa1ena 1932. Fundacije posjednuje nekoliko desetaka Matisseovih slika. Ovaj novi na\xc4\x8dina slikanja vidljive je i na slici engl. "Large Reclining Nude" (hrv. "Veliki le\xc5\xbee\xc4\x87i akt") (1935). _NEWLINE_Na slici je radio nekoliko mjeseci, a nastanak slike zabilje\xc4\x87en je nizom 22 fotografije koje je poslao Etti Cone.\n_START_SECTION_\nRatne godine\n_START_PARAGRAPH_\nGodine 1939. rastao se od svoje supruge nakon 41 godine braka. Godine 1941. operiran je i u\xc4\x8dinjena mu je kolostoma. Nakon toga je po\xc4\x8deo koristiti invalidska kolica, te se do njegove smrti o njemu brinula ruskinja Lidija Delektorskaja, njegov biv\xc5\xa1i model. Uz pomo\xc4\x87nike stvarao je papirnate kola\xc5\xbee, \xc4\x8desto velikih razmjera, nazivane "gouaches d\xc3\xa9coup\xc3\xa9s". Serija "Plavi aktovi" najbolji su primjer tehnike koje je nazivao "slikanje \xc5\xa1karama"; pokazivali su sposobnost dono\xc5\xa1enja njegovog smisla za boju i geometriju u novi medij krajnje jednostavnosti, ali sa razigranom i razdraganom snagom. _NEWLINE_Tijekom 1940-ih radio je kao grafi\xc4\x8dki umjetnik i producirao crno-bijele ilustracije za brojne knjige, te preko stotinu izvornih litografa u studiju Mourlot u Parizu._NEWLINE_Matissea je cijenio gr\xc4\x8dki pjesnik, nobelovac Odiseas Elitis. Elitis je sa Matisseom upoznao zajendi\xc4\x8dki prijatelj T\xc3\xa9riade. Matisse je slikao zid blagavaonice T\xc3\xa9riadeove rezidencije "Villa Natacha" u mjestu Saint-Jean-Cap-Ferrat, koje je Elytis \xc4\x8desto spominjao u svojim pjesmama._NEWLINE_Matisse, ina\xc4\x8de apoliti\xc4\x8dan, bio je \xc5\xa1okiran kada je \xc4\x8duo da je njgova k\xc4\x87erka Marguerite, koja je bila aktivna u francuskom pokretu otpora tijekom rata, bila mu\xc4\x8dena (gotovo do smrti) u zatvoru u Rennesu i osu\xc4\x91ena na koncentracijski logor Ravensbr\xc3\xbcck. (Marguerite je izbjegla logor, nakon \xc5\xa1to je pobjegla u \xc5\xa1umu iz vlaka za Ravensbr\xc3\xbcck tijekom napada savezin\xc4\x8dkih zrakoplova.)_NEWLINE_Matisseov u\xc4\x8denik Rudolf Levy ubijen je u koncentracijskom logoru Auschwitz 1944._NEWLINE_Godine 1947. izdao je "Jazz", ograni\xc4\x8deno izdanje oko stotinu otisaka raznobojnih izreza kola\xc5\xbea pra\xc4\x87enih zapisanim mislima. T\xc3\xa9riade, cijenjeni izdava\xc4\x8d umjetni\xc4\x8dkih djela 20. stolje\xc4\x87a, izveo je Matisseove izreze kao otiske matrice.\n_START_SECTION_\nPosljednji dani\n_START_PARAGRAPH_\nGod. 1951. Matisse je zavr\xc5\xa1io \xc4\x8detverogodi\xc5\xa1nji projekt ure\xc4\x91enja interijera vitrajima Kapele Ru\xc5\xbearija u Venceu (Chapelle du Rosaire de Vence), koja se \xc4\x8desto naziva \xe2\x80\x9eKapelom Matisse\xe2\x80\x9d. Sljede\xc4\x87e godine je osnovao Muzej Matisse u rodnom Le Cateau koji sadr\xc5\xbei tre\xc4\x87u najve\xc4\x87u kolekciju njegovih radova._NEWLINE_Njegov posljednji rad bio je dizajn vitraja u Unionisti\xc4\x8dkoj crkvi u Pocantico Hillsu (New York (dr\xc5\xbeava) za Davida Rockefellera, \xc4\x8dija je maketa visjela na zidu njegove sobe u kojoj je preminuo u 84. godini, u studenom 1954. god._NEWLINE_Sahranjen je na groblju samostana Notre Dame de Cimiez, u blizini Nice.'